На основу члана 39, 55. став 1. тачка 2. и 57. став 1. Закона о јавним набавкама, Министарство пољопривреде, шумарства и водопривреде – Управа за аграрна плаћања, Булевар краља Александра 84, Београд упућује

**I ПОЗИВ**

**ЗА ПОДНОШЕЊЕ ПОНУДЕ**

1. Позивамо вас да поднесете понуду у поступку јавне набавке мале вредности за доделу уговора за набавку услуге сервиса и стављања у функцију УПС уређаја и дизел агрегата и електричарски радови на раздвајању потрошача са УПС уређаја унутар објекта,а за потребе наручиоца, Министарство пољопривреде, шумарства и водопривреде – Управа за аграрна плаћања, Булевар краља Александра 84, Београд.

Врста наручиоца: органи државне управе.

Интернет страница Управе за аграрна плаћања је:[**www.uap**](http://www.uap)**.gov.rs.**

2. Врста поступка и врста предмета јавне набавке: јавна набавка мале вредности, ЈНМВ 17/2019, за набавку услуге сервиса и стављања у функцију УПС уређаја и дизел агрегата и електричарски радови на раздвајању потрошача са УПС уређаја унутар објекта.

3. Предмет јавне набавке: услуга прања возила, шифра из Општег речника набавки 50711000 - Услуге поправке и одржавања електричних инсталација у зградама.

4. Понуда се припрема и подноси у складу са позивом за подношење понуде и конкурсном документацијом.

5. Крајњи рок за подношење понуда је **24.1.2020. године до 10:00 часова**.

6. Понуду доставити у затвореној и запечаћеној коверти на којој су на предњој страни написани текст „понуда - не отварај“, назив и број јавне набавке за коју се подноси понуда, на адресу Наручиоца: Министарство пољопривреде, шумарства и водопривреде - Управа за аграрна плаћања, Булевар краља Александра 84, Београд. На полеђини коверте читко написати назив и адресу понуђача, број телефона, е-mail адресу, као и име и презиме лица за контакт. Понуђачи понуде подносе лично на писарници Наручиоца или путем поште.

Ако је понуда поднета по истеку рока за подношење понуда, сматраће се неблаговременом, а Наручилац ће је по окончању поступка отварања понуда вратити неотворену понуђачу, са назнаком да је поднета неблаговремено.

7. Понуђач сноси све трошкове везане за припрему и достављање понуде.

8. Понуда са варијантама није дозвољена.

9. Отварање понуда извршиће се дана **24.1.2020. године са почетком у 11:00** часова у просторијама Управе за аграрна плаћања у Београду, Булевар краља Александра 84.

Овлашћени представник понуђача који присуствује отварању понуда предаје оверено и потписано пуномоћје пре почетка отварања понуда, које мора гласити на особу која присуствује отварању понуда (уколико није законски заступник).

10.Избор најповољније понуде

Избор најповољније понуде ће се извршити применом критеријума **„најнижа понуђена цена“** и то понуђена цена за комплет услугу сервиса и стављање у функцију УПС уређаја и дизел агрегата и електричарски радови на раздвајању потрошача са УПС уређаја унутар објекта.

У случају када две или више понуда имају исту „најнижу понуђену цену“, као најповољнија биће изабрана понуда оног понуђача који је понудио краћи рок за извршење посла.

11. Одлука о додели уговора донеће се у року **од 10 (десет**) дана од дана отварања понуда и биће објављена на порталу јавних набавки и на интернет страници Наручиоца у року од 3 (три) дана од дана доношења.

Наручилац ће закључити уговор са понуђачем којем буде додељен уговор у року од осам дана од дана протека рока за подношење захтева за заштиту права.

12. Конкурсна документација се може преузети на сајту [www.uap.gov.rs](http://www.uap.gov.rs), као и на сајту Портала јавних набавки [www.portal.ujn.gov.rs](http://www.portal.ujn.gov.rs).

13. Уколико понуђач у понуди наведе да ће извршење јавне набавке делимично поверити подизвођачу, понуђач мора у својој понуди навести проценат укупне вредности набавке који ће поверити подизвођачу, а који не може бити већи од 50 %, као и део предмета набавке који ће извршити преко подизвођача.

14. На основу члана 87. став 3. Закона о јавним набавкама, Понуђач може поднети само једну понуду.

15. Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда. Свака понуда која је поднета супротно забрани из наведеног члана, Закона о јавним набавкама биће одбијена као **неприхватљива.**

16. Подаци о пореским обавезама се могу добити у Пореској управи, Министарства финансија.

Подаци о заштити животне средине се могу добити у Агенцији за заштиту животне средине и у Министарство заштите животне средине.

Подаци о заштити при запошљавању и условима рада се могу добити у Министарству за рад, запошљавањe, борачка и социјална питања.

17. Заинтересовани понуђачи су дужни да своје понуде са припадајућом документацијом доставе најкасније до **24.1.2020. године до 10,00** часова путем поште или лично на адресу Наручиоца: Министарство пољопривреде, шумарства и водопривреде – Управа за аграрна плаћања, **Булевар краља Александра 84**, 11000 Београд.

18. Понуда са варијантама није дозвољена.

19. Лица за питања у вези конкурсне документације: Ђуро Торбић и Стојан Штета, djuro.torbic@minpolj.gov.rs и stojan.steta@minpolj.gov.rs.

 **КОМИСИЈА**